Այդ ամենի հետ մեկտեղ՝ գերմանացի պատգամավորները խոսել են նաև հայերի հանդեպ կատարած Թուրքիայի ոճրագործության մեջ Գերմանիայի պատասխանատվության բաժնի մասին, քանի որ վերջինս Առաջին համաշխարհային պատերազմի ժամանակ սատարում էր Թուրքիային: «Բունդեսթագը ցավում է Գերմանական ռեյխի հայտնի ամոթալի դերակատարման համար: Լինելով Օսմանյան կայսրության դաշնակից՝ նա ոչինչ չի արել՝ մարդկության դեմ կատարվող ոճիրը կանխելու համար: Բունդեսթագում մատուցված հարգանքի տուրքը աշխարհի հնագույն քրիստոնյա ազգի հանդեպ հատուկ հարգանքի արտահայտումն է »,- ասվել է բանաձևում: